laion/Wikipedia-Exotic huggingface dataset:
আড়ং (ঐতিহ্য)

গ্রামাঞ্চলের মেলাকে আড়ং বলা হয়। শব্দটি আধুনিক জন সমাজে প্রচলিত নয়। তবে নবদ্বীপের শাক্তরাস উৎসবে এটি পরিচিত নাম। কার্তিকী পূর্ণিমার দিন রাসকালী পূজার পর তার পরের দিন প্রতিপদে শোভাযাত্রার মাধ্যমে দেবী মূর্তি নিয়ে যাওয়া হয়। এই শোভাযাত্রা উপলক্ষে মেলা বসে। একে আড়ং বলা হয়। আড়ং ফারসি শব্দ। এটি বড় আকারের বাজারকে বোঝায় যেখানে অধিক পরিমাণে উৎপন্ন দ্রব্য বাজারজাত করা হয়। এই স্থানে ক্রেতা ও বিক্রেতাগণ হাটের দিনে বা হাটের দিন ছাড়াও ক্রয়-বিক্রয় করতে পারে। ইংলিশ ইস্ট ইন্ডিয়া কোম্পানি আড়ং-এর ধারণাকে আরও অর্থবহ করে তোলে। কোম্পানি বাংলার বিভিন্ন বাণিজ্যিক গুরুত্বপূর্ণ স্থানে বহুসংখ্যক ক্রয়কেন্দ্র স্থাপন করে। এ ধরনের ক্রয়কেন্দ্রকে কোম্পানির পরিভাষায় ফ্যাক্টরি বা বাণিজ্যকুঠি বলা হতো। ফ্যাক্টরির দায়িত্বে নিয়োজিত শ্বেতাঙ্গ বা স্থানীয় এজেন্টকে বলা হতো ফ্যাক্টর বা কুঠিয়াল। স্থানীয় ফ্যাক্টরকে সাধারণত গোমস্তা বলা হতো। ফ্যাক্টর বা গোমস্তার দায়িত্ব ছিল স্থানীয় কারিগর বিশেষ করে তাঁতিদের ফ্যাক্টরি এলাকায় বসবাসের ব্যবস্থা করা এবং নিজেদের সরবরাহকৃত নমুনা অনুযায়ী তাদের দ্বারা দ্রব্যাদি প্রস্ত্তত করিয়ে নেওয়া। ফ্যাক্টরির চারপাশে কারিগররা বসতি স্থাপন করে চুক্তি মোতাবেক অথবা স্বাধীনভাবে দ্রব্যাদি উৎপাদন করত। এভাবে ফ্যাক্টরি এলাকা মুখ্যত উৎপাদনকেন্দ্র হিসেবে গড়ে ওঠে এবং এ কেন্দ্রকে ফ্যাক্টরগণ আড়ং নামে আখ্যায়িত করে। এর ফলে তাদের ফ্যাক্টরিগুলি বিশেষ মর্যাদায় উন্নীত হয়। আঠারো শতকে কোম্পানির সবচেয়ে গুরুত্বপূর্ণ আড়ং ছিল লক্ষ্মীপুর (নোয়াখালী), জাগদিয়া (নোয়াখালী, বর্তমানে সমুদ্রগর্ভে), কুমারখালী (যশোর), রামপুর-বোয়ালিয়া (রাজশাহী)। কোম্পানির আড়ং ছাড়াও অন্যান্য আড়ং ছিল। এগুলি ভগবানগোলা, কাসিমবাজার, ঢাকা ও সিলেটের মতো যোগাযোগ সুবিধাসম্পন্ন স্থানে গড়ে উঠেছিল। মুঘল আমলে বাংলায় আড়ং ছিল বস্তুত বৃহৎ বস্ত্র বাজার। কিন্তু বস্ত্রবাজারকে প্রাধান্য দেওয়া হলেও আড়ং-এ অন্যান্য বহুবিধ দ্রব্যাদিও ক্রয়-বিক্রয় হতো। অবশ্য আড়ং সাধারণ ক্রয়-বিক্রয়ের বাজার ছিল না। বরাবরই আড়ং ছিল যুগপৎ পণ্য উৎপাদন ও পণ্য বিক্রয়ের স্থান। নগরায়ণের বিকাশ, নগরে উৎপাদন ও বণ্টন ব্যবস্থা কেন্দ্রীভূত হওয়া এবং উৎপাদন প্রক্রিয়ায় পরিবর্তনের ফলে বিশ শতকে সনাতন আড়ং প্রায় বিলুপ্ত হয়ে যায়। উৎপাদন ও বাজারজাতকরণের কেন্দ্র হিসেবে আড়ং বহু পূর্বে বিলুপ্ত হলেও ডিপার্টমেন্টাল স্টোর, দোকান ও বিপণি কেন্দ্রের আকারে আড়ং নামটি এখনও টিকে আছে। সংবাদদাতা, নিজস্ব। "রাসে পরিবর্তনের ছোঁয়া, খুশি নবদ্বীপ - Anandabazar"। anandabazar.com। সংগ্রহের তারিখ ২০১৮-০২-২২।  শাক্ত রাস, নবদ্বীপ
রাসযাত্রা

রাসযাত্রা বলতে নিম্নের যেকোন বিষয় বোঝানো হতে পারে- নবদ্বীপের শাক্তরাস - এটি শাক্ত উৎসব। শাক্ত দেবদেবী পূজার মাধ্যমে পালন হয়। বৈষ্ণবীয় রাসযাত্রা - বৈষ্ণবীয় ধারায় এই রাস উৎসব পালন হয়ে থাকে। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ভারতীয় টেলিভিশন অভিনেতাদের তালিকা

এটি উল্লেখযোগ্য ভারতীয় টেলিভিশন অভিনেতাদের একটি বর্ণানুক্রমিক তালিকা।
বরুণ কাপুর

বরুণ কাপুর হলেন একজন ভারতীয় টেলিভিশন অভিনেতা, স্টার প্লাসে সম্প্রচারিত জনপ্রিয় ধারাবাহিক সরস্বতীচন্দ্রে ড্যানি ভেয়াসের চরিত্রে এবং কালারসে সম্প্রচারিত ধারাবাহিক সরাগিণী - জোড়ে রিশতো কে সুরে সংস্কার রাম প্রসাদ মহেশ্বরী চরিত্রে অভিনয়ের মাধ্যমে জনপ্রিয়তা অর্জন করেছেন। ২০১৬ সালে গোল্ডেন প্যাটেল পুরস্কারে স্বরাগিণী - জোড়ে রিশতো কে সুরে প্রধান চরিত্রের জন্য তিনি সেরা অভিনেতার পুরস্কার জয়লাভ করেন। Ahmedabad is a very chilled out place: Helly Shah- The Times of India Mehta, Ankita। "Golden Petal Awards 2016 Winners: Varun Kapoor, Helly Shah, Mouni Roy, Sudha Chandran Take Home Trophies"। International Business Times, India Edition (ইংরেজি ভাষায়)। সংগ্রহের তারিখ ২০১৬-১২-১১।  "TV's boy-next-door Varun Kapoor turns a year older! – The Times of India"। সংগ্রহের তারিখ ২০১৫-০৯-১১।  "Varun Kapoor: Even a superstar like SRK had flops, so I'm allowed to make mistakes too – The Times of India"। সংগ্রহের তারিখ ২০১৫-০৯-১১।  "Varun Kapoor enters Humse Hai Life on Channel V – The Times of India"। সংগ্রহের তারিখ ২০১৫-০৯-১১।  "Varun Kapoor's 'challenging' role in 'Swaragini'"। সংগ্রহের তারিখ ২০১৫-০৯-১১।  ইন্টারনেট মুভি ডেটাবেজে বরুণ কাপুর (ইংরেজি)
নির্মলচন্দ্র চন্দ্র

নির্মলচন্দ্র চন্দ্র ( ৬ অক্টোবর, ১৮৮৮ - ১ মার্চ, ১৯৫৩) ছিলেন খ্যাতনামা বাঙালি, জাতীয়তাবাদী রাজনীতিবিদ, আইনজীবী ও সমাজসেবী। তিনি বিখ্যাত দেশসেবক গণেশচন্দ্র চন্দ্রের পৌত্র। নির্মলচন্দ্র কলকাতায় জন্মগ্রহণ করেন, তার পিতার নাম ছিল রাজচন্দ্র চন্দ্র। চন্দ্র পরিবার অষ্টাদশ শতাব্দীর শেষ ভাগে নদীয়া থেকে কলকাতায় আসে। পিতামহ গণেশচন্দ্র ছিলেন আইনজীবী, কলিকাতা মিউনিসিপ্যালিটির কমিশনার ও রাজনীতিবিদ। নির্মলচন্দ্র এম এ এবং ও বি এল পাশ করার পর কলকাতা হাইকোর্টে ওকালতি করতেন। এরপর পিতার আইনজীবী ফার্ম জিসি চন্দ্র এন্ড কোং এ যোগদান করেন। দেশবন্ধু চিত্তরঞ্জন দাশের সহকারী হিসেবে রাজনীতিতে আসেন নির্মলচন্দ্র। চিত্তরঞ্জন দাশের সৃষ্ট ‘পঞ্চপ্রধানের অন্যতম তিনি স্বরাজ্য দলের নেতৃত্বে ছিলেন। দেশহিতৈষী কাজে প্রভূত অর্থদান করেন। ডাককর্মী, ট্রাম শ্রমিক ও চা বাগান শ্রমিকদের সঙ্গঠনের সাথে যুক্ত ছিলেন তিনি। ফরোয়ার্ড ব্লক, বৈতালিক, রূপ ও রঙ্গ পত্রিকার সাথে তার যোগাযোগ ছিল। ভারতীয় জাতীয় কংগ্রেস নেতা হিসেবে নির্মল চন্দ্র সুনাম অর্জন করেছিলেন তিনি। কলকাতা পৌরসংস্থার মহানাগরিক ছিলেন। কলকাতা শহরে তার ও তার পিতামহের নামে রাস্তা রয়েছে। কলকাতার পৌর প্রতিনিধি (১৯১৫) বঙ্গীয় প্রাদেশিক কংগ্রেস কমিটির সভাপতি কেন্দ্রীয় আইনসভার সদস্য (১৯২৬ - ৩০) কলকাতার মহানাগরিক (১৯৫২) এটর্নি সোসাইটির সভাপতি (১৯২৩ -২৬) সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৬৪,৩৬৫ আইএসবিএন ৯৭৮-৮১-৭৯৫৫-১৩৫-৬ "দেশবন্ধু ও নেতাজির স্মৃতি বিজড়িত ওয়েলিংটন স্কোয়ারের চন্দ্র পরিবারের পুজো"। সংগ্রহের তারিখ ২২ ফেব্রুয়ারি ২০১৮।  "কলকাতার মহানাগরিকগণ"। কলকাতা পৌরসংস্থা। সংগ্রহের তারিখ ২২ ফেব্রুয়ারি ২০১৮।
যকাওলং জেলা

যকাওলং জেলা (ফার্সি: یکاولنگ) আফগানিস্তানের বামিয়ান প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ২০১১ সালের আদমশুমারী অনুযায়ী, জেলাটির জনসংখ্যা ছিল প্রায় ৭৬,৮৯৭ জন। এখানে মুলত হাজারা সম্প্রদায়ের লোক বসবাস করে থাকে। রাজধানী শহর হিসেবে যকাওলং (২৭১৪ মিটার উচ্চতায়) অবস্থান করছে, পূর্বে এখানে ৬০,০০০ বাসিন্দাদের বসতবাড়ি ছিল এবং ২০০১ সালে এটি সম্পূর্ণভাবে তালিবান বাহিনী কর্তৃক ধ্বংসপ্রাপ্ত হয়েছিল। এছাড়াও হিউম্যান রাইটস সদস্যরাও তালিবান কর্তৃক সৃশংস গণহত্যার শিকার হয়েছিল। প্রাদেশিক রাজধানী বামিয়ান শহর এবং যকাওলং জেলার মধ্যবর্তী সড়কটি ২০১২ সালের অক্টোবরে নির্মাণ করা হয়, যার ফলে চার ঘণ্টা দূরত্ব এবং ৮০ মিনিট সময় বেচে যায়। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১৫।  "Bamiyan Socio-Demographic and Economic Survey" (পিডিএফ)। Central Statistics Organization। সংগ্রহের তারিখ ২১ আগস্ট ২০১৫।  District profile[স্থায়ীভাবে অকার্যকর সংযোগ] at AIMS AIMS District Map[স্থায়ীভাবে অকার্যকর সংযোগ]
সফটওয়্যার বাগ

সফটওয়্যার বাগ হলো কম্পিউটার প্রোগ্রাম বা সিস্টেমের ভুল, ত্রুটি, খুঁত বা দোষ; যেটির কারণে কম্পিউটার ত্রুটিপূর্ণ বা অপ্রত্যাশিত ফলাফল প্রদান করে, অথবা অনিচ্ছাকৃত আচরণ করে। বাগ খুঁজে বের করা এবং সমাধান করার প্রক্রিয়াকে ডিবাগিং বলা হয়। এজন্য প্রায়ই প্রচলিত কৌশল বা সরঞ্জাম ব্যবহার করা হয়ে থাকে। আর ১৯৫০ এর দশক থেকে কিছু কম্পিউটার সিস্টেম ডিজাইন করা হয়েছে অপারেশন চলাকালীন বিভিন্ন কম্পিউটার বাগকে আটকাতে, শনাক্ত বা স্বয়ংক্রিয়-সংশোধন করার জন্য। বেশিরভাগ বাগ প্রোগ্রামের ডিজাইন বা তার সোর্স কোড বা প্রোগ্রামগুলির দ্বারা ব্যবহৃত উপাদান এবং অপারেটিং সিস্টেমে তৈরি ভুল এবং ত্রুটি থেকে উদ্ভূত হয়। এর কিছু সংখ্যক কম্পাইলার দ্বারা ত্রুটিপূর্ণ কোড তৈরির কারণে হয়ে থাকে। কোনো প্রোগ্রামে যদি অনেকগুলি বাগ থাকে এবং বাগগুলি যদি গভীরভাবে প্রোগ্রামের কার্যকারিতায় প্রভাব ফেলে, তাহলে এটিকে বলা হয় বাগি (ত্রুটিযুক্ত)। বাগগুলি সিস্টেমে ভুল প্রবেশ করাতে পারে, যাতে রিপল ইফেক্ট থাকতে পারে। বাগের সূক্ষ্ম প্রভাবের কারণে প্রোগ্রাম ক্রাশ হতে পারে বা কম্পিউটার ফ্রিজ (স্ক্রিন স্থির) হয়ে যেতে পারে। অন্যান্য বাগগুলি নিরাপত্তা বাগ হিসাবে যোগ্যতা অর্জন করে এবং সম্ভবত অননুমোদিত সুবিধাগুলি পাওয়ার জন্য অ্যাক্সেস নিয়ন্ত্রণ বাইপাস করার জন্য দূষিত (ম্যালিশাস) ব্যবহারকারী সক্ষম করে। কিছু সফটওয়্যার বাগ বিপর্যয়ের সাথে সংযুক্ত করা হয়েছে। যেমন - ১৯৮০-এর দশকে রোগীর মৃত্যুর জন্য সরাসরি দায়ী করা হয় Therac-25 রেডিয়েশন থেরাপি মেশিন নিয়ন্ত্রণের কোডের বাগকে। ১৯৯৬ সালে ইউরোপীয় স্পেস এজেন্সির ১ বিলিয়ন মার্কিন ডলারের Ariane 5 রকেটের প্রোটোটাইপ উৎক্ষেপণের এক মিনিটেরও কম সময়ে ধ্বংস হয়েছিল অন-বোর্ড গাইডেন্স কম্পিউটার প্রোগ্রামের একটি বাগের কারণে। ১৯৯৪ সালের জুনে রাজকীয় বিমান বাহিনীর চিনুক হেলিকপ্টার ক্র্যাশ করে ২৯ জনকে হত্যা করে। প্রাথমিকভাবে মনে করা হয়েছিল এটি পাইলটের ভুল, কিন্তু হাউস অব লর্ডস প্রনোদিত কম্পিউটার উইকলি দ্বারা পরিচালিত তদন্তে বলা হয় যে, বিমানের ইঞ্জিন নিয়ন্ত্রণের কম্পিউটার সফটওয়্যার বাগের কারণে এটি হতে পারে। ২০০২ সালে ইউএস ডিপার্টমেন্ট অব কমার্সের ন্যাশনাল ইন্সটিটিউট অব স্ট্যান্ডার্ড অ্যান্ড টেকনোলজির গবেষক দল এই উপসংহারে পৌঁছায় যে, "সফটওয়্যার বাগ বা ত্রুটিগুলোর জন্য ইউএস অর্থনীতির বাৎসরিক খরচ আনুমানিক ৫৯ বিলিয়ন মার্কিন ডলার বা জিডিপির প্রায় ০.৬ শতাংশ"। Mittal, Varun; Aditya, Shivam (২০১৫-০১-০১)। "Recent Developments in the Field of Bug Fixing"। Procedia Computer Science। International Conference on Computer, Communication and Convergence (ICCC 2015) (ইংরেজি ভাষায়)। 48: 288–297। আইএসএসএন 1877-0509। ডিওআই:10.1016/j.procs.2015.04.184 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prof. Simon Rogerson। "The Chinook Helicopter Disaster"। Ccsr.cse.dmu.ac.uk। জুলাই ১৭, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৪, ২০১২।  "Software bugs cost US economy dear"। জুন ১০, ২০০৯। Archived from the original on জুন ১০, ২০০৯। সংগ্রহের তারিখ সেপ্টেম্বর ২৪, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ইউআরএল ফিট নয় (link)
অমরপ্রসাদ চক্রবর্তী

'অমরপ্রসাদ চক্রবর্তী' (১৯২১ - ২৭ অক্টোবর ১৯৮৫) একজন ব্রিটিশ বিরোধী স্বাধীনতা সংগ্রামী, আইনজীবী এবং শ্রমিক সংগঠন নেতা। অমরপ্রসাদ চক্রবর্তীর জন্ম ব্রিটিশ ভারতের বর্তমান বাংলাদেশের চট্টগ্রামে। তিনি ছাত্রাবস্থাতে রাজনীতিতে জড়িয়ে পড়েন। সেই সময়ের ছাত্র ব্যুরোর সভাপতি ছিলেন। ভারতের স্বাধীনতা সংগ্রামে তিনি কারাবরণ করেন। তিনি কংগ্রেস সোশ্যালিস্ট পার্টি থেকে ১৯৩৯ সালে ফরওয়ার্ড ব্লক-এ যোগ দেন। পশ্চিমবঙ্গের প্রথম যুক্তফ্রন্ট সরকারের তিনি আইন ও আবগারী মন্ত্রী ছিলেন। স্বাধীনতা সংগ্রামী চরিতাভিধান - ডাঃ ননীগোপাল দেবদাস
বঙ্গবিদ্যা

বঙ্গবিদ্যা হলো আন্তঃঅনুষদীয় একাডেমীক ক্ষেত্র যেখানে বাঙালি জাতি, বাংলার সংস্কৃতি, বাংলা ভাষা ও সাহিত্য, এবং বাংলার ইতিহাস সম্পর্কে অধ্যয়নের জন্য মনোনিবেশ করা হয়। মূলত ক্ষেত্রটি তাদেরকে (আঞ্চলিক বিদ্যা ও সাংস্কৃতিক বিদ্যা) আলোকপাত করে যারা ভারতীয় বাঙ্গালী হিসেবে একই স্বজাতিভুক্ত এবং নিজেদের বাঙ্গালী বলে পরিচয় দেয়। এটি দক্ষিণ এশীয়বিদ্যা বা ভারতবিদ্যার অধিক্ষেত্র। প্রাচীনকাল থেকেই বাঙালি জাতির ইতিহাস এবং সংস্কৃতি নিয়ে অনেক বাঙ্গালী এবং বঙ্গে ঘুরতে আসা মধ্যযুগীয় আল-বেরুনির মতো পর্যটকগণও গবেষণা করছেন। আধুনিক সময়ে বাঙ্গালীবিদ্যা সম্পর্কিত বঙ্কিমচন্দ্র চট্টোপাধ্যায়ের কাজকে প্রায়ই অগ্রগণ্য হিসেবে মনে করা হয়, যেখানে বাঙ্গালী কবিদের দ্বারা বাংলার বৈচিত্র্যপূর্ণ মৌখিক কাব্যিক ঐতিহ্যের সংকলনকে ঈশ্বরচন্দ্র গুপ্ত সুচারুরূপে তুলে ধরার জন্য এক্ষত্রে তাকে অগ্রবর্তী হিসেবে গণ্য করা হয়। রমেশচন্দ্র মজুমদার এবং নীহাররঞ্জন রায়ের মতো বিংশ শতাব্দীর প্রখ্যাত ইতিহাসবিদেরকে বাঙালি জাতির ইতিহাস এবং সংস্কৃতি অধ্যয়নে সাফল্যমণ্ডিত বলে মনে করা হয়। ২০১০: ১ম আন্তর্জাতিক সভা; দিল্লি বিশ্ববিদ্যালয়, ভারত ২০১১: ২য় আন্তর্জাতিক সভা; ঢাকা বিশ্ববিদ্যালয়, বাংলাদেশ ২০১৩: ৩য় আন্তর্জাতিক সভা; কলকাতা বিশ্ববিদ্যালয়, ভারত ২০১৫: ৪র্থ আন্তর্জাতিক সভা; টোকিও ইউনিভার্সিটি অফ ফরেইন স্টাডিজ, জাপান ২০১৮: ৫ম আন্তর্জাতিক সভা; জাহাঙ্গীরনগর বিশ্ববিদ্যালয়, বাংলাদেশ "সংরক্ষণাগারভুক্ত অনুলিপি"। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৮।  "সংরক্ষণাগারভুক্ত অনুলিপি"। ৫ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৮।  "সংরক্ষণাগারভুক্ত অনুলিপি"। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৮।  http://www.tufs.ac.jp/ts2/society/Bengal/CALL_FOR_PAPER_2015-9.pdf
ম্যাক্সওয়েল জেনকিন্স

ম্যাক্সওয়েল জেনকিন্স হলেন একজন মার্কিন অভিনেতা, যিনি মার্কিন টেলিভিশন চ্যানেল এবিসি-তে প্রচারিত দৃশ্যকাব্যিক ধারাবাহিক বেট্রিয়াল এবং জনপ্রিয় মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যমূলক ধারাবাহিক সেন্সে৮-এ তার অভিনীত ভূমিকা গুলোর জন্য পরিচিত। ২০১৬ সালে, তিনি মার্কিন দৃশ্যকাব্যমূলক চলচ্চিত্র দ্য হেডহান্টার'স কলিংএ রায়ান জেনসেস ভূমিকায় অভিনয় করেন। ২০১৮ সালে, তিনি নেটফ্লিক্স-এর আসন্ন কল্পবিজ্ঞানমূলক ধারাবাহিক লস্ট ইন স্পেইস-এ রবিনসন ভূমিকায় হাজির হবেন, এই ধারাবাহিকটি মূলত একই নামে ১৯৬৫ সালে প্রচারিত মার্কিন ধারাবাহিকের পুনঃনির্মান। টেমপ্লেট:Cite cjsmnsnews Andreeva, Nellie। "Toby Stephens To Topline 'Lost in Space' Netflix Remake, Maxwell Jenkins To Co-Star"। deadline.com। সংগ্রহের তারিখ ২০ সেপ্টেম্বর ২০১৬।  ইন্টারনেট মুভি ডেটাবেজে ম্যাক্সওয়েল জেনকিন্স (ইংরেজি)
বেরী সর্বাধিকারী

বেরী সর্বাধিকারী (১৯০৬ - ১৯ ডিসেম্বর, ১৯৭৬) একজন খ্যতনামা বাঙালি ক্রীড়াবিদ, ক্রিকেটার ও সাংবাদিক। তিনি একজন প্রথিতযশা ক্রীড়া সংগঠকও ছিলেন। ক্রীড়াসম্রাট নগেন্দ্রপ্রসাদ সর্বাধিকারী তার জ্যেষ্ঠতাত। বেরী সর্বাধিকারীর আসল নাম বিজয়চন্দ্র কিন্তু গায়ের রঙ কালো হওয়ার জন্যে সহপাঠীদের দেওয়া 'বেরী' নামেই বেশি পরিচিত হন। তার পিতা ব্যারিস্টার সুশীলপ্রসাদ নিজেও ফুটবল খেলোয়াড় ও ক্রীড়া সাংবাদিক ছিলেন। স্কটিশ চার্চ কলেজিয়েট স্কুল থেকে ম্যাট্রিক ও প্রেসিডেন্সী কলেজ, কলকাতা থেকে বি এ পাশ করেন। তার মাতামহ বিখ্যাত চিকিৎসক কেদারনাথ দাস। ছোটবেলা থেকেই ক্রিকেটে তার আগ্রহ ছিল। গ্র্যাজুয়েশনের পর কলকাতার বিদ্যাসাগর কলেজের ক্রিকেট টীমে খেলতে থাকেন বেরী সর্বাধিকারী। স্পোর্টিং ইউনিয়ন ও কালীঘাট ক্লাবে সুনামের সাথে খেলতেন। তার জীবনের সর্বোচ্চ কৃতিত্ব 'ইউনিভার্সিটি অকেশনাল' নামে ক্রিকেট সংস্থা গঠন। ভারত তথা বাংলার নামকরা ক্রিকেটাররা এই ক্লাবে খেলেছেন। সুঁটে বন্দ্যোপাধ্যায়, কার্তিক বসু প্রমুখ এই ক্লাবে খেলেই প্রসিদ্ধি লাভ করেন। সাংবাদিক হিসেবে তিনি অলিম্পিক, উইম্বলডন, টেস্ট ক্রিকেট ও অন্যান্য গুরুত্বপূর্ণ ক্রীড়া ঘটনার ধারাভাষ্যকার হয়েছিলেন। বেতারে ইংরেজি ধারাবিবরনীর জন্য তার সুনাম ছিল। তার রচিত ইংরেজি গ্রন্থ ইন্ডিয়ান ক্রিকেট আনকভারড ও মাই ওয়ার্ল্ড অফ ক্রিকেট ও বাংলা বই আমার দেখা ক্রিকেট। পশ্চিমবঙ্গ সরকার তাকে ক্রীড়াক্ষেত্রে কৃতিত্বের জন্য সম্মান প্রদান করেন। বেরীর মৃত্যু অত্যন্ত মর্মান্তিকভাবে ঘটে। বোম্বাই শহরের একটি হোটেল থেকে ঝাঁপ দিয়ে আত্মহত্যা করেন তিনি। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। বাঙালি সংসদ চরিতাভিধান। কলকাতা: সাহিত্য সংসদ। পৃষ্ঠা ৩৬৬। আইএসবিএন 81-85626-65-0।  Ajay Basu। "Fire Fire Chai(Bengali)"। সংগ্রহের তারিখ ২২ ফেব্রুয়ারি ২০১৮।  "Author: সর্ব্বাধিকারী, নগেন্দ্রপ্রসাদ"। সংগ্রহের তারিখ ২২ ফেব্রুয়ারি ২০১৮। [স্থায়ীভাবে অকার্যকর সংযোগ]
কাচুশা

কাচুশা (রুশ: Катюша, [kɐˈtʲuʂə] (শুনুন) – Екатерина একটি ক্ষুদ্র রূপ, ইয়েকাতেরিনা — ক্যাথরিন), এছাড়াও "কাতজুসা", "কাটিউচা" বা "কাটিউজা" হিসাবে প্রতিলিপি করা হয়েছে, একটি সোভিয়েত লোক-ভিত্তিক গান এবং সামরিক মার্চ ১৯৩৮ সালে সোভিয়েত কবি মিখাইল ইসাকভস্কির লেখা গানে সুর দিয়েছেন ম্যাতভে ব্লান্টার। এটি দ্বিতীয় বিশ্বযুদ্ধের সময় একটি দেশাত্মবোধক গান হিসাবে খ্যাতি অর্জন করেছিল, যা জনগণকে যুদ্ধের প্রচেষ্টায় তাদের ভূমি পরিবেশন ও রক্ষা করতে অনুপ্রাণিত করেছিল। গানটি রাশিয়ায় এখনও জনপ্রিয়। গানটি বিএম-৮, বিএম-১৩, এবং বিএম-৩১ "কাতিউশা" রকেট লঞ্চারের ডাকনামের উৎস যা দ্বিতীয় বিশ্বযুদ্ধে রেড আর্মি ব্যবহার করেছিল। ফুল ফুটেছে আপেলের ডালে, ভারী কুয়াশা নদীর পাড়ে। ক্যাথরিন প্রতিদিন এই প্রার্থনাতে, নদীর বাঁকে নববধূ হে। সে তখন গাইতে শুরু করে, মুক্ত ঈগলে তার প্রেম। যাকে অকারণে ভালোবাসে সে, যার চিঠিসব সাথেই রাখে। হে সাধনার গান, সুর্য অভিমুখে যাত্রা করো। দূরে লড়ে চলা যোদ্ধাটিকে, ক্যাথরিনের ভালোবাসা দাও। তাকে দেখাও এক শান্ত বালিকা, তাকে শোনাও মধুর কন্ঠের গান। ক্যাথরিনের ভালোবাসা সে, লড়ে যাক মুক্তিকামে। ফুল ফুটেছে আপেলের ডালে, ভারী কুয়াশা নদীর পাড়ে। ক্যাথরিন প্রতিদিন এই প্রার্থনাতে, নদীর বাঁকে নববধূ হে।  Stites, Richard; Von Geldern, James (১৯৯৫)। Mass Culture in Soviet Russia: Tales, Poems, Songs, Movies, Plays, and Folklore, 1917-1953। Indiana University Press। পৃষ্ঠা 315। আইএসবিএন 978-0-253-20969-6।  Zagola, Steven (১৯৮৪)। Soviet Tanks and Combat Vehicles of World War Two। Arms and Armour Press। পৃষ্ঠা 150। আইএসবিএন 0-85368-606-8।
বাংলাদেশের স্থানীয় ঘোড়া

বাংলাদেশের স্থানীয় ঘোড়া বাংলাদেশের রাজশাহী ‌ঘোড়াগুলির একটি বংশধর, যা দক্ষিণ পূর্ব এশিয়ার পেনি গোষ্ঠীর সাথে সংযুক্ত। এই ছোট প্রাণীকে পরিবহন এবং কৃষি কাজের সাথে জড়িত সব ধরনের দৈনন্দিন বেঁচে থাকা কর্মের জন্য ব্যবহার করা হয়। ডিএডি-আইএস ডাটাবেসের মতে, ঘোড়া প্রজনন বাংলাদেশে একটি প্রাচীন ঐতিহ্য, এবং মৌখিক ঐতিহ্য নির্দেশ করে যে স্থানীয় ঘোড়াগুলি আরবীয় ঘোড়া এবং পারসিক ঘোড়া দ্বারা প্রভাবিত হয়েছে, যাইহোক, এই ঘোড়াগুলি আরবি এবং ফার্সী ঘোড়াগুলির তুলনায় তথাকথিত "দক্ষিণ-পূর্ব এশিয়ার টাট্টু" প্রকারের কাছাকাছি। আয়তন 1.20 মিটার থেকে 1.30 মিটার পর্যন্ত। বাংলাদেশী একটি সরল প্রফাইল মাথা, একটি সংকীর্ণ বুকে, এবং একটি উল্লম্ব ঢালা, একটি পুচ্ছ বাঁধ সঙ্গে বাঁধান সঙ্গে ক্ষুদ্র, পাতলা প্রাণী। এই ঘোড়া প্রয়োজন, প্যাকেজ, hitched, মাউন্ট করা, অথবা খামার কাজ করা উপর নির্ভর করে দৈনিক বিভিন্ন কাজের জন্য ব্যবহৃত হয়। তরুণ রাইডার্সের সাথে ঘোড়া দৌড়ের একটি ঐতিহ্য আছে, কয়েক ডজন পর্যন্ত, যারা এই ফ্রেমের প্রতিদ্বন্দ্বিতা করে প্রায়ই মেন এবং শরীরের এই পেইন্টের সাথে সজ্জিত হয়। [১]
রোমের সম্রাট

রোমান সম্রাট ছিলেন রোমান সাম্রাজ্যের শাসক (২৭ খ্রিস্টপূর্বাব্দে )। সম্রাটরা ইতিহাসের বিভিন্ন সময়ে বিভিন্ন উপাধি ব্যবহার করছেন। প্রায়শই রোমান উপাধি "সম্রাট" ইংরাজিতে যখন বর্ণনা করা হয়েছে , সেটি আগাস্টস বা সিজার উপাধির প্রতিফলিত মাত্র। অন্য একটি উপাধি "ইমপিরেটর"ব্যবহৃত হত, যেটি মূলত একটি সামরিক উপাধি ছিল। প্রথম দিকের সম্রাটরা "প্রিন্সেপ"(প্রথম নাগরিক) উপাধিও ব্যবহার করতেন। সম্রাটরা প্রায়ই রিপাবলিকান উপাধি, বিশেষ করে প্রিন্সেপ সেনেটাস, কনসাল এবং পন্টিফেক্স ম্যাক্সিমাস প্রভৃতিও ব্যবহার করতেন। একজন সম্রাটের শাসন বৈধতা তার সেনা নিয়ন্ত্রণ এবং সেনেট দ্বারা স্বীকৃতি উপর নির্ভর করে; একজন সম্রাট সাধারণত তার সৈন্যদল দ্বারা শাসক রূপে ঘোষিত হবেন, বা সেনেট দ্বারা সার্বভৌম শাসক রূপে স্বীকৃতি লাভ করবেন, বা উভয়েই। প্রথমদিকের সম্রাটরা একাই রাজত্ব করতেন; পরে সম্রাটরা মাঝে সহ-সম্রাটদের সঙ্গে শাসন করতেন এবং তাদের মধ্যে সাম্রাজ্যের শাসন ক্ষমতা ভাগ করে দিতেন। রোমানরা সম্রাটের দপ্তর থেকে রাজাকে আলাদা হিসাবে বিবেচনা করত। প্রথম সম্রাট, অগাস্টাস, দৃঢ়ভাবে রাজকীয় স্বীকৃতি প্রত্যাখ্যাত করেন। অগাস্টাস দাবি করতেন যে তার ক্ষমতা প্রকৃত গনতান্ত্রিক ছিল, তার উত্তরাধিকারী টাইবেরিয়াস, স্বতঃস্ফূর্তভাবে এই দাবি করতে পারেনি। তবু রোমান শাসনের প্রথম তিনশত বছর ধরে, অগাস্টাস থেকে পর্যন্ত ডাইক্লিটীয়ান, সম্রাটকে প্রজাতন্ত্রের নেতা রুপে গুরুত্ব দেওয়ার প্রচেষ্টা দেখা যায়। ডাইক্লিটীয়ান থেকে, পরবর্তী সম্রাটরা একটি খোলাখুলি ভাবে রাজতান্ত্রিক শাসন কায়েম করেন এবং একটি প্রজাতান্ত্রিক ব্যবস্থার নুন্যতম নীতিও অনুসরণ করেন নি, কিন্তু "রাজা"র সাথে পার্থক্য রক্ষা করা হত: যদিও সম্রাটদের উত্তরাধিকার সাধারণত বংশানুক্রমিক ছিল, কিন্তু সেখানে সেনাবাহিনী এবং আমলাতন্ত্রের দ্বারা সমর্থিত প্রার্থী হতে হত, তাই স্বতঃস্ফূর্ত উত্তরাধিকারের নীতি গৃহীত হয়নি। পশ্চিমা সাম্রাজ্যের শেষ পর্যন্ত প্রজাতান্ত্রিক কাঠামোর (সিনেট, কনস্যাল এবং ম্যাজিস্ট্রেট) মূল উপাদানগুলি সংরক্ষিত ছিল। পূর্ব (বাইজেন্টাইন) সম্রাটরা শেষ পর্যন্ত "ব্যাসিলিয়াস" উপাধি গ্রহণ করেছিল, যা গ্রিক ভাষায় রাজা বলে মনে করা হতো, কিন্তু এটি কেবল রোমান সম্রাট এবং সাসানিয়ান সাম্রাজ্যের শাসকের জন্য সংরক্ষিত উপধিতে পরিনত হয়। অন্যান্য রাজাদের পরে "রিগস" হিসাবে উল্লেখ করা হত।
রাজী মোহাম্মদ ফখরুল

রাজী মোহাম্মদ ফখরুল হলেন বাংলাদেশের একজন রাজনীতিবিদ ও ২৫২ নং (কুমিল্লা-৪) আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে স্বতন্ত্র প্রার্থী হিসেবে “সংসদ সদস্য” নির্বাচিত হন। পরবর্তীতে একাদশ জাতীয় সংসদ নির্বাচনে তিনি আওয়ামী লীগের মনোনয়ন পেয়ে বিজয়ী হয়ে পুনরায় “সংসদ সদস্য” হিসেবে নির্বাচিত হয়েছিলেন। রাজী মোহাম্মদ ফখরুল ৫ আগস্ট ১৯৭৯ সালে কুমিল্লায় জন্মগ্রহণ করেন। তার পিতার নাম এ এফ এম ফখরুল ইসলাম মুনশী এবং মাতা রাকিবা বানু। ২০০৮ সালে তিনি দেবীদ্বারের উপজেলা চেয়ারম্যান নির্বাচিত হন। ২০১৪ সালে তিনি দশম জাতীয় সংসদ নির্বাচনে বিজয়ী হয়ে সংসদ সদস্য হিসেবে নতুন পদযাত্রা শুরু করেন। তারই ধারাবাহিকতায় একাদশ জাতীয় সংসদ নির্বাচনে পুনরায় সংসদ সদস্য হিসেবে নির্বাচিত হন। তিনি একাধারে পররাষ্ট্র বিষয়ক, স্থানীয় সরকার বিষয়ক সংসদীয় স্থায়ী কমিটির সদস্য ছিলেন। ১০ম জাতীয় সংসদ নির্বাচন - ২০১৪; ১১ জাতীয় সংসদ নির্বাচন - ২০১৯ বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৭। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ ফেব্রুয়ারি ২০১৮।  "কুমিল্লা জেলা - জনপ্রতিনিধি : রাজী মোহাম্মদ ফখরুল"। www.comilla.gov.bd। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৮।  "Constituency 252_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৮।  মাননীয় সংসদ সদস্য রাজী মোহাম্মদ ফখরুল ওয়েব্যাক মেশিনে আর্কাইভকৃত ২০২৩-১০-১০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
জেলা ব্র্যান্ডিং

জেলা-ব্র্যান্ডিংয়ের আওতায় সেই সম্ভাবনাময় পণ্য বা শিল্পকে জেলার ব্র্যান্ড করা সম্ভব হলে এ-শিল্পের বিকাশের মাধ্যমে সেই জেলা তথা দেশের আর্থ-সামাজিক উন্নয়নে গুরুত্বপূর্ণ অবদান রাখতে সক্ষম হবে। যেমন, লক্ষ্মীপুর জেলার একটি অত্যন্ত সম্ভাবনাময় পণ্য হলো-সয়াবিন। জেলা-ব্র্যান্ডিংয়ের আওতায় সয়াবিনকে ব্র্যান্ড করা সম্ভব হলে তা এ-শিল্পের বিকাশের মাধ্যমে লক্ষ্মীপুর তথা দেশের আর্থ-সামাজিক উন্নয়নে গুরুত্বপূর্ণ অবদান রাখতে সক্ষম হবে। ময়মনসিংহ : "শিল্প-সংস্কৃতির নগরী, ময়মনসিংহ" ফরিদপুরঃ "সোনালী আঁশে ভরপুর, ভালোবাসি ফরিদপুর" মাগুরাঃ "মোহনীয় মাগুরা" চট্টগ্রামঃ "সাগর, বাণিজ্য, সৌন্দর্য" গাজীপুরঃ "সবুজে শিল্পে ভরপুর, ঐতিহ্যের গাজীপুর” লক্ষ্মীপুরঃ "সয়াল্যান্ড" খুলনাঃ "বাঘের গর্জন, সমৃদ্ধি অর্জন" কুমিল্লাঃ "ঐতিহ্যে, গৌরবে" বরিশালঃ "ধান-নদী-খাল, এই তিনে বরিশাল" বাগেরহাটঃ "সুন্দরবনের প্রবেশদ্বার" পাবনাঃ "একুশের চেতনায় আলোকিত পাবনা" সুনামগঞ্জঃ "হাওরকন্যা সুনামগঞ্জ" নাটোরঃ "রাজসিক নাটোর" নোয়াখালীঃ "নিঝুম দ্বীপের দেশ" হবিগঞ্জঃ "হাওর-বাঁওড়-পাহাড়-পর্যটনে হবিগঞ্জ" শেরপুরঃ "পর্যটনের আনন্দে, তুলসীমালার সুগন্ধে" মুজিবনগরঃ "মুজিবনগর ৭১, গৌরবদীপ্ত মেহেরপুর" গোপালগঞ্জঃ "এক আঙ্গুলের নির্দেশ-স্বাধীন হলো বাংলাদেশ" লালমনিরহাটঃ "ভূট্টায় ভরা সবার ঘর, লালমনিরহাট স্বনির্ভর" গাইবান্ধাঃ "স্বাদে ভরা রসমঞ্জরীর ঘ্রান, চরাঞ্চলের ভুট্টা-মরিচ গাইবান্ধার প্রাণ" নেত্রকোণাঃ "নৈসর্গিক নেত্রকোণা" সাতক্ষীরাঃ "সাতক্ষীরার আকর্ষণ সড়কপথে সুন্দরবন" রংপুরঃ "বাংলার নারীদের মর্যাদা ও নব জাগরণের বিপ্লব, বিজয়ী নেত্রী বেগম রোকেয়া রংপুর তথা জাতির গৌরব" রাজশাহীঃ "সিল্ক হেভেন রাজশাহী" জামালপুরঃ "জামালপুরের নকশিকাঁথা, বাংলাদেশের গর্বগাথা" সিলেটঃ "প্রকৃতি কন্যা সিলেট" চাঁদপুরঃ "ইলিশের বাড়ি চাঁদপুর" ব্রাহ্মণবাড়িয়াঃ "মুক্তিযুদ্ধের চেতনাদীপ্ত সংস্কৃতির রাজধানী" রাজবাড়ী : "পদ্মা কন্যা রাজবাড়ী " বরগুনা : " সৈকত সৌন্দর্যের বরগুনা " পটুয়াখালী : " কুয়াকাটা অন্যন্যা , পটুয়াখালী সাগরকন্যা " ঝালকাঠি : " পেয়ারা আর শীতলপাটি এই নিয়ে ঝালকাঠি " পিরোজপুর : " মাল্টার সুবর্ণ ভূমি পিরোজপুর " ভোলা : " Island of Bengal " "সয়াবিনের লক্ষ্মীপুর | লক্ষ্মীপুর জেলা | Lakshmipur District" (ইংরেজি ভাষায়)। ২০১৭-১১-০৭ তারিখে মূল থেকে আর্কাইভ করা। সংগ্রহের তারিখ ২০১৮-০২-২২।  jugantor.com। "ডিজিটাল বাংলাদেশের স্বপ্নে জেলা ব্র্যান্ডিং | বাংলার মুখ | Jugantor"। jugantor.com। সংগ্রহের তারিখ ২০১৮-০২-২২। [স্থায়ীভাবে অকার্যকর সংযোগ]